
Departamento di Droga a haci 
entrada hudicial na Semeleerstraat 


DIASABRA merdia Departamen- 
to di Droga conhuntamente cu Min- 
isterio Publico a haci un entrada 
hudicial na un cas den Semeleer- 
straat na Noord. 

Esaki ta en conexion cu un inves- 
tigacion andano pa loke ta bende- 
mento di droga. 

Durante e accion a detene 3 hende 
muher nacionalidad Hulandes y 1 
hende homber di nacionalidad Do- 
minicano. 

Por a mira presencia di Polis Tec- 
nico, K-9 unit, Flexteam y tambe 
CEA. No ta descarta cu por tin mas 
detencion. 

Tremendo trabao di Departamento 
di Droga. Un peticion n’esnan cu sa 
algo of wak algo ilicito yama tiplijn 
di Polis cu ta 11141. 

CAFT ta menasa cu ## aanwijzing ,# 




Minister di Finanza, Xiomara Ruiz Maduro dia 10 di 
juni ultimo a reacciona riba e consehonan di CAFT pa 
loke t’e prome UR (Uitvoeringsrapportage) di presu- 
puesto 2019. 

Loke ta straño ta cu e reaccion di Minister di Finanza 
di Aruba Xiomara Ruiz Maduro, no a wordo haci pu- 
blico dor di Gobierno, manera CAFT ta publica di nan 
riba nan website. 

E Colegio di Supervision a reacciona basa riba e LAft 
actual (2015) y e Protocol firma na november ultimo cu 
Gobierno di Hulanda, pa tuma un direccion di finanza 
publico solido, transparente y sostenibel. 

Pa cuminsa nan ta bisa cu ta parce cu e intencion di e 
Minister ta pa no sigui algun sugerencia di CAft y den 
algun di e consehonan CAft ta mira cu e mandatario no 
ta splica cla te con leu y di ki forma e lo tuma of sigui e 
consehonan ey. 

Un di e consehonan ta cu mester percura cu e presu- 
puestonan di pais Aruba y esun di IBSCP (Interim 
Begroting Sociaal Crisis Plan) mester wordo adapta 
p’asina e gastonan di personal (inclusive e contribucion 
como doño di trabou) di pais Aruba y esnan di IBSCP 
ta maximalmente 479 miyon florin. 

Den e raportahe ta para cu el a baha, pero no ta bisa 
si a inclui e gastonan di personal di IBSCP ta wordo 
financia dor di nan mes of con e ta afecta e reduccion 
nominal di e gastonan aki. Pero e reaccion di e Minis- 
ter ta mustra cu e no tin pensa pa pone e gastonan di 
personal aki hunto, pues lo no cumpli cu e norma di 479 
miyon di gasto di personal. 


Nan a pidi e Minister un mihor splicacion di e medi- 
danan pa spaar den e “Beleidsplan Verlaging Perso- 
neelslasten” (BVP). Awor e Minister ta haci su mes loco 
of ta pa gana tempo, pero ta pidi CAFT pa un mihor 
splicacion riba e conseho aki. 

CAFT ta bisa cu ta trata aki di suma cu a wordo poni 
pa busca hende p’e vacaturanan existente. A constata 
cu enbes di baha, si tene cuenta cu resto di aña y loke 
mester wordo yena ainda, e suma di e post aki ta mas 
halto cu e 7.5 miyon cu Gobierno a pone. 

“No por papia di Besparing” anto,” CAFT ta bisa. 

A pidi e mandatario tambe pa tene cuenta cu e gas- 
tonan di Salubridad Publico ta subiendo. Den cuadro di 
esaki a haya un carta den cual Minister Ruiz Maduro a 
pidi su colega encarga cu e cartera ey pa haci un inves- 
tigacion na AZV y Salubridad Publico. 

Pero e no ta bisa ki accion ta wordo tuma pa controla 
e resultado financiero di e sector aki den 2019, p’asina 
Aruba cumpli cu e norma di 0.5% di deficit. 

Un biaha mas den e carta aki ta pidi e Minister haci 
e control mensualmente pa por tin un mihor bista, y 
duna un informe tur luna di e situacion. 

CAFT ta bisa Gobierno cu e presupuesto di pais Aruba 
mester ta dirigi pa logra un finanza publico sostenibel. 
Na final CAFT ta pidi e Minister pa no mas tarda 28 di 
juni awor, indica den un carta na CAFT con e tin pensa 
di ehecuta e consehanan cu a duna nan. 

Si CAFT constata cu no ta sigui di forma suficiente e 
consehonan, cu ta trece cun’e cu tin un presupuesto cu 
no ta cumpli cu e normanan, CAFT lo informa Conseho 
di Minister di Reino riba esaki. Nan ta bisa cu esaki 
por bay cu un conseho motiva di un “aanwijzing”. 

Casoncm di maltrato severo na KIA, 
cometi pa asesino y violadornan cera na KIA 



CHALGUT 


POZO 



YELLOW MARTIN MADURO 


RECIENTEMENTE al- 

gun preso cera na KIA pa 
caso di asesinato y viola- 
cion, por poco nan a mata 
otro preso. 

Tur ta relaciona cu un of mas 
caso di maltrato den KIA 
mes, ta ser papia di maltra- 
tonan bastante severo. 

E PROME CASO DI 
MALTRATO SEVERO 

Mas o menos entre fin di 
april pa mey-mey di mei: E 
homber P. Merveille (36) a 
wordo maltrata dor di otro 
dos detenido, na momento 
cu el a caba di yega K.I.A. 

E homber Merveille ta wor- 
do acusa di a viola un menor 
(12), algun siman atras, na 
Hooiberg. 

CHALGUT Y POZO 

Rumornan cu a circula of 
ta circulando entre e de- 
tenidonan, cu tin un suma 
halto di placa riba cabes di 
Merveille colga, y sigur no 
ta descarta e posibiliad cu e 
maltrato severo aki cometi 
contra P.Merveille lo por 
tin di haber cu e suma halto 
di placa cu tin colga riba su 
cabes. 


Nombernan cu a wordo 
menciona den e caso di mal- 
trato severo di Merveille, t’e 
conocido Chalgut (caso De 
Vuyst) y un tal Pozo (viola- 
dor), cu lo a comete e mal- 
trato aki y aparentemente 
cu un intencion di por a kita 
su bida. 

Chalgut ta cera pa violacion 
y asesinato hopi cruel di un 
dama hoben na De Vuyst. 
Pozo tambe ta cera pa un 
caso of mas caso di viola- 
cion. 

YELLOW, MADURO Y 
GABRIEL MARTIN 

E di dos caso ta algo un 
poco mas recien. E biaha 
aki ta trata di tres asesino, 
cu problema mental, nan 
a maltrata severamente un 
preso di fam T y por poco 
a hinke mata. Danki n’e in- 
tervencion liher di e guardi- 
anan atento na KIA, a evita 
cu e preso di fam T lo por 
a wordo hinca fatalmente. E 
preso di fam T. a keda seria- 
mente herida y cu urgencia 
a pidi pa presencia di ambu- 
lance, mirando su heridan- 
an, el a wordo transporta 
mesora pa Hospital. 


Esnan envolvi den e maltra- 
to severo aki, cometi riba e 
adicto di fam T. tabata e con- 
ocido Yellow (caso Molen), 
Maduro (caso Harmond) y 
Gabriel Martin (asesino di e 
dos criaturanan Rishandroh 
y Eugene). 

Segun nos a compronde cu 
nan motibo lo tabata cu e 
victima lo tabata strobe nan 
di drumi, dor cu e tabata 
keda papia y haci desordo. 
Despues di e incidente au- 
toridad mesora a move Yel- 
low for di KIA, mientras cu 
autoridad tabata investigan- 
do, Yellow a wordo cera na 
Warda di Polis na Noord. 
Despues cu a caba cu e in- 
vestigacion a translad’e bek 
pa KIA. 

LEY PROPIO 

Presonan kier implemen- 
ta nan propio leynan den 
e afdeling cu nan ta cera, 
maltratando otro preso 
Na KIA e presonan nan mes 
ta traha nan supuesto “ley- 
nan” y ta trata na imple- 
menta esaki tambe y cu man 
duro ora nan ta haya nece- 
sario anto cu maltratonan 
severo. 


E asesinonan aki a haya caba 
of tin basta aña colga riba 
nan cabes y aparentemente 
nan no lo ta preocupa pa 
haya un poco mas castigo 
of algun dia den cashot, pa 
desgracia otro. 

ASESINO Y VIOLADOR- 
NAN TA SERA HUNTO 

Asesinonan cu problema 
mental tur ta riba e mesun 
afdeling y violadornan tur 
ta hunto riba un afdeling. 

E cruel asesino Gabriel Mar- 
tin, ta haci manera e ta loco 
pero segun otro presonan e 
ta bon na tino, e sa bon kico 
e ta haciendo. 

Tur e presonan asesino cu 
ta mentalmente enfermo, ta 
wordo cera riba e mesun af- 
deling. 

Pesey Yellow, Maduro y 
Martin ta cera riba e mesun 
afdeling, aparentemente nan 
lo no ta bon mentalmente. 

Mescos cu Chalgut ta un 
cruel violador, Pozo tambe 
ta un violador y P. Merveille 
tambe ta un cruel violador 
tur tabata cera hunto riba e 
mesun afdeling di violador. 

Lote grcmdi di 
droga haya riba 
tereno di K.I.A 



DROGA y mas articulo ilicito ta keda drenta 
na nos Korrectie Instituut Aruba, esaki di un 
manera of otro. 

Riba un comienso di fin di siman, mas o menos 
dos pa 3 siman pasa, guardianan atento di KIA 
ta haya un sorpresa. Nan ta bin topa cu dos saco 
di plastic cu originalmente ta wordo usa pa yena 
ijs, no cu ijs pero carga cu droga. 

Esaki a sosode mainta tempran riba e tereno di 
e Instituto Coreccional di Aruba. Despues di a 
topa cu e dos saconan aki cu droga, den un cel di 
afdeling Jeugd, guardianan a bin topa cu varios 
celular, ta wordo calcula mas o menos den care- 
da di 10 celular. 

No ta conoci con e saconan y e celularnan aki a 
yega riba e tereno di KIA, pero tur a wordo con- 
fisca. Esaki sigur ta un perdida grandi p’e mal- 
hechornan cu ta trata di hinka of tira droga y 
celular riba e tereno di KT A. 



Serlimar 

Çervicio coh^pfeto! 


Upcycle Center Serlimar pronto lo habri su porta 
pa comunidad di Aruba 

Oranjestad, Aruba - Cu orguyo Serlimar ta anuncia cu nos Upcycle Center Serlimar pronto lo 
habri su portanan pa e comunidad di Aruba. Despues di un trayecto largo di un aña caminda 
diferente investigacionnan a tuma luga, a logra structura e proyecto aki den un centro total cu lo 
ta dedica na procesonan creativo y educativo relaciona cu "upcycling" y "recycling" di diferente 
tipo di material. 

Serlimar lo traha conhuntamente cu organisacionnan local entre otro; Fundacion Pa Nos 
Comunidad , ArteSano, Luna Foundation y Mondiero, cu tin experticio den cuadro di procesonan 
di reciclahe. Cada un di e organisacion aki lo traha conhuntamente cu Serlimar riba un of mas 
tipo di material cu e obhetiva pa re-uza, recicla y "upcycle" esakinan. E meta principal ta pa duna 
e materialnan cu ta wordo colecta den e centro un di dos bida pa nan por sigui wordo uza. 

E materialnan cu lo wordo accepta den nos Upcycle Center Serlimar ta; plastic, aluminum, papel, 
carton, caha, paña, sapato, cos di hunga, buki, pallet y muebles bieu. E materialnan aki lo haya 
un otro bida y proposito despues cu nan caba di wordo recicla. Un di e prioridadnan di nos 
Upcycle Center pa cu e materialnan aki ta cu nan mester ta limpi y den bon condicion conforme 
cu e reglanan stipula pa e centro aki. E reglanan stipula a wordo implementa pa asina preveni cu 
lo bai ricibi materialnan kibra y sushi cu lo por atrae bestia den nos hal y alabes cu no lo ta di e 
calidad pa wordo recicla. Tur material cu yega na nos Upcycle Center lo wordo controla prome 
cu wordo descarga pa e personal di e centro. 

Upcycle Center Serlimar lo ta habri su portanan pa e comunidad dia 12 di juli 2019 y lo ta habri 
entre 9'or di mainta te cu 7'or di anochi di dialuna pa diabierna, y ariba diasabra di 9'or di 
mainta pa l'or di merdia. Comunidad di Aruba henter ta invita pa bin experiencia nos Upcycle 
Center Serlimar dia 12 di juli 2019. Bin experiencia y wak con creativo nos organisacionnan local 
porta cu materialnan cu ta reciclabel y re-uzabel. 

Pa mas informacion di nos Upcycle Center Serlimar por tuma contacto cu Serlimar na 5245080. 



Anochi Informativo 
pa Maestronan dia 
25 di juni na BNA 

TUR maestro(a) di enseñanza basico ta cordial- 
mente invita pa asisti na un anochi informativo 
di 25 di Juni 2019 special pa tur esnan cu ta traha 
den enseñanza basico tocante Prevencion di Abusa 
Sexual di Mucha. 

Durante e anochi aki nos lo presenta e programa 
“Bisa No, Korre Bai y Bai Ke’he” cu ta un programa 
na Papiamento di Sra. Carmen Herrera pa yuda e 
mucha desaroya su abilidadnan pa defende su mes 
den un caso di abuso. 

E anochi aki ta e ultimo di un serie di 6 anochi 
informativo cu Arubaanse Padvindsters Gilde, 
Fundacion Lisette Gomes conhuntamente cu Go- 
bierno di Aruba (t)a organisa pa crea mas consci- 
entisacion con por traha conhuntamente riba pre- 
vencion di abuso cerca muchanan. 

Educacion riba e tereno aki a demostra den otro 
paisnan cu ta un yabi importante den e bataya 
contra e fenomeno aki. 

E ta trata di un lespakket cu manual pa docente, 
buki di tarea, video y otro material pa yuda e mu- 
cha den su desaroyo. E programa aki ta cla pa wor- 
do ehecuta y cu mucho gusto Sra. Carmen Herrera 
lo duna e presentacion aki den tur su facetanan. 
Tambe dr. Louise Rafael Croes lo duna mas infor- 
macion riba e importancia di e programa aki. 

Ccmdela grandi di mondi 




DIADOMINGO algo despues di l’or di 
marduga, presencia di brandweer a wordo 
pidi cu urgencia pa un candela grandi na al- 
tura di e veld di futbol na Bubali. Mesora a 
manda un unidad di brandweer na e sitio. 
Na yegada di e prome unidad di brandweer, 
hopi lihe nan a cuminsa combati e candela 
feros aki, un rato despues a pidi pa asisten- 
cia di un unidad mas di brandweer, mirando 
cu e candela tabata enorme y un unidad so 
no por a combati’e. 

Despues di basta rato cu e dos unidadnan 
tabata combatiendo e candela, nan a logra 
domina e candela y paga esaki por completo. 



NEW 

Now is the time. Start with Hybrid! 


Start plan 

Afl.54 


4 GB LTE Data 
Af/.IO Caf/ing credit 


SETAR 

Creating Connections 


'Price is valid wrth a new Hybrid Start plan of 2 years with4GBof LTE Data and AfUOcalfing aedit. 
Receive free Coby Bluetooth Speaker with your Hybrid Start plan while in stock. 


Samsung Gaiaxy AIO 

FREE 

with a 2-YearStart plan 


Samsung Galaxy A20 

FREE 

wifh a 2-YearStartplan 

Hulcmda creando 



POR medio di e articulo aki nos di MEP ta re- 
acciona riba cierto ponencia di politiconan Hu- 
landes. Despues cu Gobierno di Reino a yuda 
perhudica pais Aruba su finanza publico, awor 
nan kier crea un crisis constitucional, segun vo- 
ceru di MEP, Rocco Tjon. 

FINANZA PUBLICO 

Ta importante pa señala cu na 2009 Aruba ta- 
bata conoce un situacion financiero sano. Na 
2014 Hulanda a interveni dor di “ondeugdelijk 
bestuur” di Gabinete Eman II. Na 2015 Gobi- 
erno di Reino a tuma e supervision financiero 
over, pero enbes cu e situacion financiero a dre- 
cha el a empeora. Pues Gobierno di Reino a tene 
“onbehoorlijk toezicht”. 

Tres acto desastroso di Gobierno di Reino cu a 
perhudica nos pais, t’e hecho cu nan a permiti 
Mike Eman traha presupuestonan ficticio cu ta- 
bata conta cu remision di debe na SVB, supues- 
to entradanan di apertura di CITGO na 2016 
y supuesto entradanan di apertura di CITGO 
na 2017. Te hasta ora CAFT a señala e actonan 
cosmetico aki, Gobierno di Reino no a actua y a 
permiti’e. 



BO MESTER Dl WASTE BUCKET RESIDENCIAL 
OF COA1ERC/AI? 


20 yrd 
fljg fluckef 


J5 yrd 

Junior Buckef 


10 vrd 


vru 

Bucket 


Strtail 


Rocco Tjon: 

un crisis constitucional 

CRISIS CONSTITUCIONAL 

Ta importante pa nota cu a base di e ley di supervision fi- 
nanciero nobo, keto bay tin supervision independiente. Sola- 
mente a cambia tur e aspectonan anti-constitucional, segun 
splicacion di Rocco Tjon.. 

Tratamento di e ley aki a tarda p’e hecho cu Hulanda kier a 
negocia acomodacion di un ex- politico Hulandes, cual tabata 
empugna cu e ley. Es decir, e tardansa no tabata culpa di Par- 
lamento, manera sr. Raymond Knops ta insinua. 

Sr.Raymond Knops ta keda insinua cu no tin cumplimento 
cu e protocol sera entre Aruba y Hulanda. Sr. Knops mester 
compronde cu un protocol entre 2 Gobierno hamas por limita 
un Parlamento. Esey t’e esencia di un estado di derecho. Pero 
ta parce cu Hulanda kier forsa Aruba actua contra su consti- 
tucion of kier crea un crisis constitucional. 

Adicional mester nota cu Gabinete Wever-Croes ta cumpli cu 
aspectonan di maneho, manera palabra den e protocol. Y Ray- 
mond Knops sa esaki. Ainda nos por corda su palabranan di 
elogio p’e maneho di sra. Evelyn Wever-Croes. 

PA CONCLUI 

Nos ta comparti sr. Raymond Knops su preocupacion pa loke 
t’e debe halto. Esaki sinembargo ta uno cu Hulanda mes a 
yuda crea, Roco Tjon a sigui señala. 

Pa loke t’e supervision financiero net nada no a cambia. Dus 
e ponencia cu lo a desmantela supervision financiero ta incor- 
ecto. 

Pero locual tin nos mas preocupa t’e postura Hulandes pa 
no respeta democracia y nos estado di derecho. Y Raymond 
Knops tin tur su razon cu e ultimo palabranan pa loke t’e 
situacion aki no a wordo papia ainda. Y e palabranan lo reso- 
na internacionalmente si ta necesario. 

Manera Raad van State di Hulanda mes ta señala: “Het 
staat de wetgever vrij om in een wet af te wijken van een 
reeds bestaande wet en dat dit een fundamenteel democra- 
tische verworvenheid is. Immers kan het niet zo zijn dat de 
effectuering van wijzigingen die door verkiezingen gelegiti- 
meerde (nieuwe) wetgever nodig of wenselijk vindt, geblok- 
keerd wordt (W04.18.0031/LVO)”. 

Tin masha malcontento di Polis, 

Debi na varios funcion habri, cu 
Minister Andin Bikker ne kier yena 

P.e. esun di Alto Comisario 


UN di e puntonan di malcontento rein- 
ante den Cuerpo Policial t’e diferente va- 
caturanan cu tin, pero cu Minister An- 
din Bikker no kier yena. P.e. esun di Alto 
Comisario di Polis y tur esaki a crea in- 
stabilidad den maneho di Cuerpo Policial. 
Asina Jose Dirksz, Presidente di Sindicato 
di Polis a trece dilanti. Tur esaki ta stro- 
bando pa coleganan Polis di por sigui crece. 

P.e. nan tin un KorpsChef, pero kende mas 
bien ta temporal cu un contrato di 2 aña. 
Mester bin decision si Andrew Hoo ta haya 
e nombramento aki pa ta permantente of 
no. No por keda den un limbo, loke sigur 
no ta contrui na un maneho responsabel. 
Tur esaki ta haci e maneho aki instabil di 
Cuerpo Policial. 

SPA sa p.e. cu tabatin dos colega, kend- 
enan a solicita pa bira KorpsChef, un di 
nan a haya puesto caba pa bira Director di 
KIA, pero e otro, Alvin Molina no a ni ser 
yama pa un reunion. Esaki ta un tiki falta 
di respet, p’esnan cu a solicita p’e puesto di 
KorpsChef. E hechonan aki ta frustrante y 
pesey SPA ta demanda pa haya claridad di 
Minister Andin Bikker, relaciona cu e for 
di proceder aki. 

Otro punto cu a ser trata den reunion di 
SPA, cu ta inhumano pa coleganan riba 50 
aña pa nan traha nachtdienst. Tur hende 
sa cu un Polis di mas di 50 aña, no por core 
tras di un ladron. Mester por di un areglo 
cu e coleganan aki for di 55 aña cuminsa 
bouw af pa por prepara pa bay cu un pen- 
sioen bon mereci. 


Pa loke t’e hobennan Polis, como 2 aña pasa nan a midi pa haya 
bullet-proof vest, pero te awe nan no a haya nada. Tur hende sa con 
e situacion ta den nos comunidad, pesey e ta hopi importante p’e 
Polisnan hacienda trabao di surveillance, tin nan bullet-proof vest. 
Gobierno y Mando Policial mester splica pakico e Polisnan hoben, 
no por haya un bullet-proof vest. 

Jose Dirksz a bisa, cu si yena Cuerpo Policial cu tur personal cu tin 
mester, ni asina no ta suficiente pa cuida tur nos fronteranan. Un 
radar sigur lo por contribui n’esaki pa haci e trabao mas efectivo. 

Inspectie 

||j| Vo lksgezondheid 

Aruba 



Inspectie Volksgezondheid Aruba: 


A publica raport di Cuido 
Cronico na Aruba; Mester 
bin un Masterplan Nacional 


A base di dos bishita di inspeccion n’e cas- 
nan di cuido cu a wordo haci na 2018 y dor 
di combersacionnan cu diferente dunador 
di cuido cu ta duna cuido na pashentnan 
den casnan di cuido, Inspectie Volksge- 
zondheid Aruba (Inspectie) a publica un 
raport tocante Cuido Cronico. 

Den e raport Inspectie a duna su conclu- 
sion y recomendacionnan pa por mehora 
cuido cu ta wordo duna na nos grandi y 
personanan cu limitacion fisico y mental 
den e casnan di cuido. 

Banda di puntonan individual cu e casnan 
di cuido mester traha riba dje manera un 
permiso prome cu 1 di augustus 2019, as- 
pectonan di higiena y di seguridad y proto- 
colnan, Inspectie ta recomenda cu mester 


ARUBA 


TIMESHARE 
FOR SALE BY OWNER 



t 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


bin un Masterplan Nacional pa Cuido Cronico cu ta involvi dife- 
rente instancia y stakeholders. 

Esaki pa motibo cu e demanda pa y e complexidad di cuido cronico 
ta prognostica pa sigui aumenta. Y aunke cu e casnan di cuido ta 
haci nan esfuerso pa implementa mehoracionnan, e complexidad 
di e cuido cronico aki ta pone cu nan no lo por mantene un nivel 
aceptabel di cuido den e casnan di cuido sin ayudo y sosten. 

E Masterplan aki lo mester encera diferente punto manera un 
sistema di particion a base di ‘zorgzwaarte’. Esaki ta nifica cu e 
cantidad di cuido cu un pashent ta ricibi lo mester depende di e 
zorgzwaarte di e pashent unda pashentnan cu mas limitacion lo 
mester mas cuido. 

Tambe cu subsidio no mester ta solamente pa pashentnan di 
S.A.B.A. como instancia subsidia, pero p’e pashent cronico den cu- 
alkier cas di cuido. 

Desde e bishitanan di inspeccion na 2018, Inspectie ta regular- 
mente den combersacion cu diferente instancia cu tin di haber cu 
cuido cronico pa purba yega na solucionnan p’e retonan pa cu e 
casnan di cuido. 

Asina p.e. a yega na un acuerdo cu Brandweer, DTI, Dienst Wa- 
renkeuring en Hygiene y Ouderenzorg di Departamento di Salud 
Publico pa loke ta trata e peticionnan pa bishita di control cu ta 
drenta cerca e instancianan aki p’e casnan di cuido por bin na re- 
marke pa un permiso. 

Hunto a palabra cu peticionnan di casnan di cuido lo wordo proceso 
liher pa si nan pasa e controlnan, nan por logra e deadline di 1 di 
augustus 2019. 

Ademas, Inspectie ta den combersacion cu e veld di cuido pa ricibi 
mas informacion tocante e sistema di ‘zorgzwaarte’. Banda di es- 
aki, Inspectie lo sigui vigila y monitor tur casnan di cuido di cerca. 

E raport completo tocante Cuido Cronico por download for di e 
website di Inspectie: www.iva.aw , bou di ‘publicaties y onderzoeksrap- 
porten’. 

Sector di F&B na Aruba ta consisti di mas di 600 negoshi 


RECIENTEMENTE a keda publica re- 
sultado di un studio riba e contribucion 
economic di e sector di F&B na econo- 
mia di Aruba. E resultado a demostra 
cu esaki ta mas di loke a pensa inicial- 
mente. 

E tabata un estudio cu a wordo haci pa 
Aruba Gastronomic Asscociation door 
di Universidad di Aruba su Facultad 
di Hospitalidad y Estudio di Maneho di 
Turismo. 

E industria aki ta hunga un rol escen- 
cial den economia, cu mas di 600 esta- 
blecimento pa cual a pidi un estudio pa 
averigua cual ta e impacto directo y in- 
directo di nan na e economia. Esaki ta 
e prome estudio den su estilo. E estudio 
a wordo haci durante februari, maart y 
april ultimo, basa riba e.o. entrevista, 
bishita na e sitionan, observacion, data 
secundario y encuesta haci door di res- 
taurantnan. E enfoke di e estudio ta- 
bata restaurant y barnan. 

Globalmente, e industria di F&B a 
crece den forma bon e ultimo 10 añan- 
an y lo sigui asina. Na Merca F&B ta 
4% di e producto bruto nacional y den 
destinacionnan cu ta depende di turis- 
mo, manera Aruba, e impacto di F&B 
ta sub-balora, e estudio ta bisa. 

Den e informe haci, nan a haya infor- 
macion di e negoshinan registra na 
KVK y CBS a raporta cu na 2011 e res- 
taurantnan tabata representa 182.33 
miyon o sea 3.9% di e GDP di Aruba. 
Loke ta resalta den e estudio ta cu den 
Caribe y Aruba tambe, tin un cantidad 
grandi di restaurant cu no ta pertenece 
na un cadena internacional, pues nan 
ta negoshinan independiente. E restau- 
rantnan aki cu ta cay pafo di hotelnan, 
ta sirbi tanto local como turistanan. 


Restaurant Type 

Number 

of Units 

% 

Quick Ser\ice/Fast Food 

96 

16% 

Café/Snack Bar 

127 

21% 

Casual Dining 

160 

26% 

Upscale Casual 

35 

6% 

Fine Dinine 

W' 

18 

3% 

Food Trucks or Carts 

39 

6% 

Bars 

102 

17% 

Chinese Restaurants 

37 

6% 

TOTAL 

614 



Table 1: Overview Foodservice Industry 


Y e estudio tabata basa riba tanto negoshinan den e hotelnan 
como pafo di hotel, pero no a inclui esnan cu ta opera den aco- 
modacionnan all inclusive. 

E tipo di restaurantnan a wordo parti den 8 categoria: quick 
service (Fast Food); Cafe / Snack Bar; Casual Dining; Upscale 
Dining; Fine Dining; Trucknan di cuminda of esnan cu ta 
bende hotdog; barnan; restaurantnan Chines. Y nan a yega na 
614 establecimento en total. 

Riba e ilustracion por mira cu mayoria di e negoshinan di F&B 
ta cay den e categorianan di: Casual Dining (26%); Cafe y 
Snackbar (21%); y Barnan (17%). Di e 614 total di negoshinan 
cu ta cay den sector di F&B, 389 di nan ta cay den e tres cat- 
egorianan aki. 



ennia 


Cera un seguro 
di biahe di ENNIA 
y ricibi un tas di 
biahe GRATIS. 


Tambe obtenibel 
cerca bo broker. 

Secretario di Estado Knops y 
Sekretario di Estado van Ark 
ta bishitá region Caribense 

DI 25 te cu 27 di jiini, Sekretario di Estado Raymond Knops 
(Asunto Interno y Relacion den Reino) y Secretario di Estado van 
Ark (Asunto Social y di Labor) ta haci un bishita di trabou na 
Sint Maarten, Saba y Sint Eustatius. 



E bishita di Secretario di Estado Raymond Knops riba 25 y 26 di 
jiini na Sint Maarten ta den cuadro di resultadonan concreto. E 
kier mira ku su mes wowo con ta bay cu reconstruccion di e isla. 
P’e motibu aki e lo bishitá algun proyecto mará n’e reconstruc- 
cion cu a realisá cu sén for di Hulanda. 

Bou di esaki ta cay tambe reparacion di casnan. E ta bishitá 
proyectonan grandi y chiquito di construccion di bibienda y ta 
papia cu habitante y contratistanan. 


Tambe e ta papia cu comerciantenan cu pa medio di yudansa mi- 
cro crédito a cuminsá di nobo cu nan empresa. Tambe e ta bay 
papia cu hendenan cu a cuminsá cu un trabou nobo den construc- 
cion y/óf horeca despues cu nan a pasa dor di un trayecto di (re) 
educacion. 


CASINO AND SHOPS 

Serving our guests for over 30 years, Alhambra Casino is the leader in providing 
excellent customer service ar>d invites qualified applicants tojoin our team. 
Alhambra Casino crewmembers enjoy competitive pay and a fun work environment. 

We are accepting applications for the following positions: 

Table Games Supervisor 

Job Requirements: 

■ Prior supervisory experience a plus. 

■ Strong math skiils for computing payoffs. 

• Knowledge of all games inciuding Craps a pius. 

• Excelient customer service skills and organizational skiils. 

• Basiccomputerskills. 

WeOffer: 

■ Pleasant work atmosphere 
•On thejob training 

‘ Attractive benefits 

■ Opportunity to grow in the company 

Apply in person from Monday through Friday 
attheHuman Resources Office, from 9:00 a.m. -1:00 p.m. 

Valid Government ID required. 

* You will be required to take a drug test, before being hired* 

Only Arubans should apply. 



Secretario di Estado van Ark lo bishitá 
Saba dianan 25 y 26 di juni. E lo bay wak 
un proyecto di construccion social riba e isla 
y lo hiba combersacion cu famianan tocante 
di pobresa y (e servicio di) yudansa cu debe. 
Tambe e lo bishitá e restaurant Different 
Taste, cual ta ofrecé personanan cu no por 
subi fácil riba e mercado laboral, un chéns 
pa cue experencia den cushina y den servi- 
cio. 

Dia 26 di jiini van Ark ta biaha pa Sint Eu- 
statius, caminda e lo pasa na un acogida 
di mucha y tambe na un proyecto pa medi- 
acion laboral. 

Ambos mandatario lo finalisá nan bishita 
den e region Caribense dia 27 di jiini cu un 
bishita hunto na Sint Eustatius. E parti 
aki di e programa ta particularmente den 
cuadro di e reunion intergubernamental cu 
Sint Eustatius, Saba y Bonaire, tocante di 
mehoracion di e “ijkpunt” (punto di referen- 
cia) di e mlnimo social. 

Cuenta di Banco: 
Nomber di cuent 
Number di cuent 


Number di AZV di Studiante 
Nomber y Fam di Studiante 
Nomber di e Scol 


an di pago 
020 


’"TUR mayor cu paga SKOA Schoolgeld online prome cu 31 di juli 2019 ta participa pa gana AWC 500.-* 


Find uson: 


f)D0 


www.arubabank.com 


Stuur auto RHD a lock y a bay pega den muraya 



DIADOMINGO mainta trempan pa mas o 
menos 8’or un agente di Team Special di polis 
ta topa cu un accidente serio cu a caba di sos- 
ode. Esaki ta altura di e mesun area cu e auto a 
drenta cura siman pasa. Esta un poco mas pa- 
bou di Savaneta Kamp. 

E biaha aki e accidente aki ta hopi mas serio, y 
cu mas hende envolvi. 


Tawata trata di un Mitsubishi, cu segun e chauf- 
feur e stuur di e auto a “lock”. Segun su version 
di dia ela cumpra e auto elo a nota cu e stuur- 
wiel ta haci straño. 

Bayendo direccion di pabou e Mitisubishi Colt su 
stuur a lock y kita bay na su man robes dal con- 
tra un cura di cas, net unda tin un mata grandi. 
Polis a topa cu hende benta banda di e auto, no 
ta conoci si nan a mes a sali of door di e impacto 
nan a bay cay pafo. 

Un di nan tawata mas serio herida cu e otro- 
nan. Un total di tres a ambulance a presenta pa 
transporta tur e heridonan. 

Auto bcmdona 
den Franse Pas 





DIASABRA mainta trempan pa mas o menos 6’or 
polis ta topa cu un Toyota Tercel den Franse Pas. 

E auto tawata un manera laga atras, cu ta ponebo pen- 
sa cu ta subi e kier a subi bay halto. 

Na e sitio polis no a topa niun hende. 

A rista pa e papelnan y ta mustra cu tur cos di e auto 
ta na ordo. 

Compania di seguro tambe a presenta y a keda di tuma 
contacto cu e doño. 


Chauffeur cu a 
supla halto pa 
alcohol deteni 



POLIS ta para un auto cu tabata coriendo malo y ta 
detene e chauffeur pa core bou influencia di alcohol 
Diadomingo algo pasa di 2’or di marduga, un patruya 
den Hot zone, na altura di Sand Bar, ta nota cu chauf- 
feur di un auto tabata coriendo malismo. E polisnan a 
dicidi di para e auto aki pa un control. 

Despues cu nan a par’e nan a nota cu e chauffeur ta 
mustra basta bou influencia y tambe nan a mira cu ta- 
bata tin un ice jug y botter di rum den e auto. 

E agentenan policial na e sitio a dicidi di laga e chauf- 
feur supla y esaki a surpasa e limite di alcohol permiti. 
Mesora nan a detene e homber pa core auto bou influen- 
cia y a pidi pa un transportwagen pa asina transporte 
pa warda di polis y evitando asina pa e sigui pone su 
bida y di otro den peliger. 

Parlamentario Michael Lampe 

Gabinete Wever Croes ta 
ranca placa di pueblo, pero 
no tin placa pa enseñansa 


j 



MAS y mas ta sali na cla cu Gobi- 
erno MEP-POR-RED no ta trahan- 
do pa sirbi interes di pueblo, pero ta 
trahando pa sirbi interes di esnan 
mas yega na partido, mas yega na 
Ministernan di e Gabinete actual. 

Parlamentario pa fraccion di AVP, 
sr. Michael Lampe a mustra cu 
fuera cu Minister di Enseñansa ta 
hibando un maneho sin pia ni cabes 
pa loke ta enseñansa den su totali- 
dad, e falta di suficiente fondo pa 
logra un mihor educacion pa nos 
muchanan, ta bolbe keda demostra 
e siman cu a pasa. 

“Despues di e ‘bijeenkomst’ siman 
pasa cu Minister Rudy Lampe, dia- 
bierna un carta di advertencia pa 
Gabinete Wever Croes di CFT, ta 
mustra cu e actual Gobierno tin pri- 
oridadnan cu no ta sirbi interes di 
nos pueblo. 

Ora cu analisa e carta di CFT, por 
ripara cu un biaha mas e Comision 
di Supervision ta señala cu Gabi- 
nete Wever Croes ta sigui sin por 
reduci gastonan di Gobierno, gas- 
tonan di personal manera cu Go- 
bierno a priminti di haci for di mo- 
mento cu e Gobierno a wordo forma. 

Ta un secreto publico cu Gobierno 
no a cumpliendo cu promesanan 


haci na pueblo, esta di reduci gas- 
tonan di personal, gastonan di Go- 
bierno, pero CFT no ta mira cu ta 
cumpliendo cu promesanan haci 
dor di mesun Gobierno aki, na Go- 
bierno di Hulanda y n’e Comision di 
Supervision Financiero. 

Un contraste enorme ta momento 
cu Minister di Enseñansa, Rudy 
Lampe durante di e bijeenkomst si- 
man pasa ta mustra cu no por sus- 
pende decisionnan cu el a tuma, en- 
tre otro pa loke t’e proyecto di Tra’s 
Merdia, ya cu no tin fondo pa sigui 
ehecuta e proyectonan premira pa 
enseñansa. 

Tur esaki apesar cu Gabinete Wev- 
er Croes a introduci medidanan ca- 
minda lo ranca for di pueblo e suma 
di 270 miyon florin y sin cu por mus- 
tra kico ta bay haci cu e placa extra 
aki, pero cu ta bisto cu e placa aki 
ta pa cubri e programa politico di e 
tres partidonan den coalicion. 

Sin duda loke ta mas serio t’e hecho 
cu CFT ta exigi di Gobierno pa in- 
troduci su di dos parti di e Reforma 
Fiscal cu ainda no a keda cla y cu lo 
bay crea un buraco di miyones den 
presupuesto 2019 cu a wordo apro- 
ba pa Parlamento. 

Gobierno tin te dia 28 di juni proxi- 
mo pa cumpli cu e puntonan aki de 
lo contrario CFT lo manda un conse- 
ho pa Conseho di Minister di Reino, 
pa impone un Koninklijk Besluit 
contra Gabinete Wever Croes, con- 
tra di Aruba. 


E carta di CFT ta mustra bon cla 
cu gastonan di Gobierno ta sigui 
aumenta, cu no ta cumpliendo cu 
promesanan haci pa reduci e gas- 
tonan aki caminda e.o. por mira 
con tin decisionnan ta wordo tuma 
y claramente ta decisionnan pa 
cumpli cu amigonan di Gobierno, 
amigo- y sponsornan di partidonan 
cu ta forma e coalicion. 

Gobierno a presenta un plan di 
maneho economico y financiero cual 
e mes no ta cumpliendo cune, pero 
CFT ta sigi mustra manera ya a bira 
un custumber caba, cu gastonan di 
Gobierno ta sigui subi y ta premira 
cu esaki lo no caba por lo pronto. 
Gabinete Wever Croes no ta cum- 
pliendo cu e maneho cu e mes a in- 
forma Hulanda y CFT cu e lo bay 
ehecuta pa drecha e situacion fi- 
nanciero cu principalmente Prome 
Minister Evelyn Wever durante y 
despues di campaña a bisa pueblo, 
sin cu lo tuma medida contra pueb- 
lo. 

Cu awor CFT ta manda bisa e me- 
sun Gobierno aki cu nan no ta cum- 
pliendo cu palabracionnan haci, no 
ta nada straño of nobo pa Gabinete 
Wever Croes, ya cu ora un Gobierno 
no tin problema pa gaña henter un 
pueblo, ta mas cu claro cu e Gobi- 
erno aki ta trata di gaña Gobierno 
di Reino y CFT y no cumpli cu e pro- 
tocol cu nan mes a firma na luna di 
november di 2018,” Parlamentario 
Michael Lampe ta declara. 

Chauffeur desvua pa 
auto y a bay pega 
den palo di luz 






DIASABRA atardi den careda di 6:30 p.m polis y 
ambulance a wordo manda cu urgencia ariba Sasaki, 
poco panort di Ex House of Cheng bayendo nort. 
Eynan un auto Nissan a ranca un palo di luz y e chauf- 
feur lo ta herida. 

Na yegada polisnan a haya e chauffeur drumi ariba 
tera banda di caminda, e tawata sinti dolor na su 
schouder. 

Loke a sosode tawata cu durante cu e cabayero tawa- 
ta bayendo nort, un Chevrolet Spark maneha pa un 
dama a sali di un di e camindanan di tera. E dama no 
a calcula e velocidad y distancia di e Nissan. 
Chauffeur di e Nissan a reacciona pa no dal e Spark 
y a bay dal e palo di luz, causanso basta daño na su 
auto. E dama hopi responsabel a keda na e sitio y baha 
bay bise e cabayero sorry di loke a pasa. 

Ambulance a yega y Paramediconan mesora a bay at- 
ende cu e chauffeur. 


Chauffeur a 
perde control y 
a drenta mondi 



DIASABRA atardi algo prome cu 6’or polis a bay e 
bocht altura di ex Drive In, pa un auto cu a drenta 
mondi. Den e auto tawata tin dos dama. 
Materiaalwagen a ser pidi debi cu unda nan a drenta 
tawata dificil pa Paramediconan yega na nan. 

Na yegada di 2 unidad di Brandweer nan a cuminsa 
corta e matanan pa asina saca e dos damanan. Por 
mira cu nan a pasa den un susto basta grandi. 

Na e sitio por a scucha di un otro chauffeur cu tawata 
na tras, cu velocidad halto y probablemente e brake 
tambe a faya cu a causa cu nan a drenta mondi. 

Por mira cu Paramediconan a preparanan y despues 
a sali direccion Hospital pa mas control. 

Parlamentario Sue-Ann Ras (MEP): 


"Reunion di IPKO 
ta instrumento pa 
comunicacion directo" 


DEN HAAG — Manera ta conoci, e siman aki e reunion- 
nan di IPKO na Hulanda lo inicia diamars awor y Par- 
lamentario Sue-Ann Ras (MEP) tambe ta forma parti 
di e delegacion di Aruba. Esaki Parlamentario Ras 
ta considera como un bon experiencia y instrumento 
pa comunicacion directo y encuentro personal entre e 
miembronan di Parlamento den Reino. 

REUNION BIPARTIET 

Mientras cu e reunionnan oficial mes di IPKO ta inicia 
diamars, for di dialuna caba e delegacion di Aruba a 
‘mira accion’, unda ta inicia cu e reunionnan BiPartite, 
enbes di uno TriPartite, entre Aruba y Corsou, ya cu 
St. Maarten e biaha aki no por ta presente na Hulanda, 
debi cu e ta pega cu e reunionnan di presupuesto. 

E topiconan cu ta riba mesa ta e.o.; Geschillenregeling, 
cu lo sigui cu e tratamento di Rijkswet den Tweede Ka- 
mer den e prome siman di juli. Tambe lo sigui elab- 
ora riba e area di cuido di salud, Hof Constitucional, 
conexion di Fastferry, mercado interno, e gastonan di 
roaming, Congressional Caucus on the Kingdom of the 
Netherlands, Contactplan Surinam, screening di (can- 
didato) e ministernan. 

BISHITA REY WILLEM ALEXANDER 

Diamars 25 di juni e delegacionnan lo haci un bishita 
na paleis Noordeinde, unda lo topa cu Rey Willem Al- 
exander. Mas cu claro esaki tin su parti protocolario y 
e reglanan di oro cu cada miembro di comision mester 
tene cuenta cu ne. 

REUNION IPKO 

E reunionnan di IPKO ta keda uno relevante, special- 
mente mirando e ultimo desaroyonan politico. E topico 
di situacion di Venezuela sigur ta uno cu por spera in- 
tercambio di pensamento y postura entre e islanan y 
Hulanda. 



E Metanan di Desaroyo Sostenibel (SDG’s) tambe ta 
riba mesa, unda cada pais lo intercambia y elabora riba 
nan status den diferente area. 

E parti positivo di esaki ta, cu e Parlamentarionan ta 
bay traha den un grupo mas chikito y ta haya opor- 
tunidad pa intercambia idea, informacion y plan, unda 
sigur cada Parlamentario ta brinda y aporta nan ex- 
perticio y conocemento cu otro. 

Na final di cada encuentro di IPKO ta yega na un lista 
di palabracion (afsprakenlijst) y ta firma esaki y duran- 
te e aña lo monitorea e ehecucion di e palabracionnan 
haci di e paisnan di Reino: Hulanda, Aruba y Corsou. 

Ruman homber a deslrui dos auto, pasobra su ruman 
muher a redame, punlrando dicon e lin e airco cendi 

DIADOMINGO algo pasa di l’or y mey di merdia, presen- 
cia di Polis a wordo pidi cu urgencia na un cas na Sabana 
Liber pa un homber cu a comete destruccion na autonan 
di su ruman muher. 

Na yegada enberdad e agentenan policial ta topa cu dos auto 
staciona dilanti di e cas, un Nissan March shinishi y un Great 
Wall cora, ambos auto nan glasnan tabata destrui. 

E homber cu a destrui e glasnan di e autonan ainda tabata n’e 
sitio y tabatin un bate di baseball den su man. Polis a kita esaki 
y mesora a bay over na detene e agresor aki. 

Un dama n’e cas a acerca e Polisnan y a splica nan cu e autonan 
ta di su persona y cu e homber cu a comete e destruccion n’e au- 
tonan ta su propio ruman homber. 

E1 a sigui splica Polis cu el a yega cas for di hotel pa muha e 
matanan n’e cas y a bin topa cu su ruman homber drumi den 
kamber cu airco cendi. 

E dama a reclame pakico e tin e airco cendi y esaki no a cay den 
bon tera cerca e ruman homber. E ruman homber a rabia asina 
hopi cu el a pasa man pa un bate baseball, a bay pafo y a destrui 
tur e glasnan di e dos autonan. 

E ruman homber aparentemente tabata bou influencia di un of 
otro substancia. E1 a wordo transporta cu transportwagen di Po- 
lis pa Warda di Shaba. 

Menos mal cu el a keda solamente na daño material y no a agredi 
su ruman muher fisicamente. E agentenan prome cu nan a ban- 
dona e sitio a splica e dama e camindanan cu e mester cana, mi- 
rando cu e daño material haci na su dos autonan ta hopi grandi. 

Fiesta di Piscado cu torneo y Dia di Famia 

Centro di Pesca Hadicurari celebrando 
Dia di Piscado 30 di juni 2019 

TUR aña, rond Caribe piscadonan ta rindi tributo n’e santo patrono di 
piscado riba Dia di San Pedro cu ta 29 di juni. Centro di Pesca Hadicurari 
tur aña, manera t’e tradicion caba pa 25 aña, ta celebra Dia di Piscado cu 
un tremendo competencia di pesca hunto cu un Dia di Famia na Centro 
di tur piscado na Palm Beach, Noord. 

E aña aki atrobe ta spera mas di 30 boto di tur skina di Aruba uni forsa 
pa celebra e dia aki grandemente treciendo hopi pisca pa publico gosa di 
nos recurso peskero. Di awor caba ta pidi tur hende reserva e fecha. 

PA KICO UN DIA DI PISCADO? 

Piscamento hopi biaha ta keda menosprecia y hasta stigmatisa, sinem- 
bargo e ta un ofishi noble y ta aporta na gran porcentahe di proteina pa 
nutricion mundial. Lamentablemente hopi biaha, modernisacion y trata- 
donan internacional cu ta afecta piscadonan artisanal inhustamente sin 
tene cuenta cu derechonan. 

Dia di Piscado a keda institui pa enfoca atencion riba e trabou di piscado, 
kico piscamento ta nifica pa nutricion di hende y e retonan cu piscadonan 
ta enfrenta. 

E dia ta sirbi como refleho, pero tambe celebra e ofishi di piscado cu tin 
hopi riesgo y gasto asocia cune. 

Piscamento ta parti integral di e cultura di Aruba. For di tempo di In- 
dian, na Aruba tabata depende di lama y piscamento. Na excavacionnan 
arkeologico na e.o. Tanki Flip, a haya restonan di calco y varios especie 
di pisca y turtuga, indicando cu e prome habitantenan di nos isla tabata 
piscado. 

E tradicion di piscadonan ta uno ancra den barionan di piscado manera 
Noord, Rancho, Savaneta, y otronan. 

Riba Dia di Piscado, ban duna piscadonan e aprecio y reconocimento cu 
nan merece. Riba Dia di Piscado, ban stimula interes di hobennan den e 
tradicion di piscamento, participa activamente na Dia di Piscado. 

Durcmte hacimento di wega homber ta cay 
cu Quadracer y keda benta riba caminda 

DIASABRA mainta den careda di 9’or Polis y ambu- 
lance a bay pabou di rotonde di ex Piet Soda Fountain, 
unda un motociclista ta benta riba caminda. 

Autonan pasando eybanda tabata slow down pa mira 
kico a pasa y otronan a baha pa si por yuda. 

No mucho leu di e cabayero, un quadracer. 

E manehador cu tabata keha di dolor di cabes ora Polis a 
yega a bisa cu ta su mesun culpa. Parce e lo tabata haci 
algun maniobra cu e machine, y dado momento cos a bay 
robes. 

Loke tabata importante p’e manehador e momento ey 
tabata e Quadracer, cu segun e tabata costa basta placa. 
Na yegada di Paramediconan e no tabata kier Hospital 
tampoco. 

Paramediconan a papia cune y nan por a controle n’e si- 
tio mes, y a laga firma cu e mes lo bay Hospital despues. 

Studiantenan di Hulanda a 
completa nan programa di Minor 
Perspectiva Mundial na IPA 



Instituto Pedagogico Arubano (IPA) 
ta ofrece anualmente un programa 
di Minor na balor di 30 ECTS spe- 
cial pa e studiantenan internacio- 
nal, particularmente den Reino Hu- 
landes. E programa aki a tuma luga 
durante e periodo di februari te juni 
2019. 

E studiantenan cu a participa ta: 
Yasmin Scheenhart, Janessa Anas- 
tatia, Laura Ploeg y Bart Kornblum 
di Hogeschool InHolland y Juleidy 
Camarenda Bautista di Hogeschool 
Arnhem Nijmegen. Juleidy ta ex 
alumni di Colegio Arubano. 

E studiantenan a participa cu hopi 
entusiasmo na e minor programa 
Globalization, Diversity and Multi- 
lingualism. 

E enfoke di e programa di minor 
tawata riba Desaroyo Sostenibel 


den Enseñansa y den mundo gener- 
al unda a delinea e asina yama cua- 
ter P’s di sostenibilad cual ta ‘Plan- 
et, People, Profit y Participatory 
Governance’. E meta di e programa 
tambe tawata pa e studiantenan 
amplia nan horizonte, cera conoci 
cu e cultura y sistema di enseñansa 
di Aruba y haya conocemento di- 
dactico pedagogico, investigacion y 
tambe intercambia conocemento y 
experiencia. 

E programa tabata consisti di dife- 
rente actividad multidisciplinario 
unda e studiantenan a participa na 
un serie di tayer, facilita pa varios 
docente di IPA, riba diferente tereno 
manera multilingualismo den ense- 
ñansa, sistema y maneho di ense- 
ñansa, investigacion y ciudadania. 

Nan a haci nan practica na diferente 
scol basico na Aruba, unda nan a re- 
alisa proyecto y haci investigacion 


relaciona cu e topiconan ya men- 
ciona. E studiantenan a haci nan 
practica na Mon Plaisir, Fransicus 
College, Rosario College y Fontein 
kleuterschool. 

Banda di esaki, nan a participa 
na diferente excursion entre otro 
Museo di Industria, Parlamento di 
Aruba, Gobierno di Aruba, Aruba 
DOET, excursion Rooi Fluit, excur- 
sion cu cabay for di Rooi Fluit te cu 
Bushiribana y e centro di ciudad- 
nan di Oranjestad y San Nicolas. 

E studiantenan a experiencia IPA y 
nan scol di practica como uno suma- 
mento educativo, informativo y cre- 
ativo. Nan a duna di conoce cu nan 
pasantia na Aruba tabata rico na 
experiencia. IPA ta desea e studi- 
antenan di Minor un bon continu- 
acion y finalisacion di nan estudio 
na Hulanda. 

Interact Club of Aruba na 
Schakel College a instala 
directiva pa 2019-2020 





Interact Club of Aruba, Schakel College a wordo 
funda na 2016 dor di Rotary Club of Aruba. Inter- 
act ta un service club pa hobennan di edad di 12 pa 
18 aña cu kier haci bon bek pa comunidad. 

E Interact Club aki ta specificamente pa e alum- 
nonan di Schakel College. 

N’e anochi di instalacion a celebra e logronan di 
Presidente saliente Maxime Ingwersen y su direc- 
tiva. Ademas a instala un total di 29 miembro nobo 
cu lo forma parti di Interact. 

Despues di esaki a bay over na instala e di 4 Presi- 
dent pa Interact Club of Aruba cu ta Sufi Wadh- 
wani. 

E miembronan di directiva a keda como lo siguien- 
te: Kayleanah de Cuba (Secretaria), Bethe Mon- 
dria (Tesorero), Maxime Ingwersen (Presidente sa- 
liente), Elise LA Haye (Vice Presidente), Josephine 
van der Linde (Fellowship), Troy Pauw (Relacioni- 
sta Publico) Alex Manichand (Sergeant at Arms). 

Dor cu Interact ta parti di Schakel College, dos mae- 
stra ta fungi como consehero: Melany van Trigt- 
Tweeboom y Andreina Schwengle-Krosendijk. 

Sufi a termina e anochi gradiciendo tur presente, 
Rotary y Rotaract Club of Aruba. 

Rotarad Club of Aruba a brinda ayudo na United Nations 



DURANTE e conferencia di ACURIL (Association of 
Caribbean University, Research and Institutional Li- 
braries) cu a tuma lugar na Aruba e aña aki, Rotaract 
Club of Aruba a brinda un man na United Nations In- 
formation Centre of the Caribbean (UNIC). 

Rotaract Club of Aruba ta kere den e Sustainable De- 
velopment Goals cu t’e yamado universal pa tuma ac- 
cion riba areanan manera cambio di clima, desigualdad 
economico, inovacion, consumo sostenibel, paz y husti- 
cia entre tur e otro prioridad. 

Tur e SDG’s ta conecta cu otro, mayoria bes e exito di 
un di nan ta conecta y asina resolve problemanan den 
un di e areanan di un otro Sustainable Development 
Goal. 

UNIC a aserca e Presidente di Rotaract Club of Aru- 
ba pa brinda un ayudo n’e SDG stand pa ACURIL, sin 
duda algun Rotaract a sa di brinda un man n’e stand di 
“leave no one behind” en relacion n’e Sustainable De- 
velopment Goals. 

E representante di UNIC Lindy-Ann Edwards a inter- 
cambia un obsekio n’e team di Rotaract. 

Na mes momento e Presidente di Rotaract a obsekia 
un pin di e tema Rotariano di aña 2018-2019 “be the 



inspiration”, esaki a wordo bunita combina cu e pin di 
United Nations di Lindy-Ann. 

Rotary y United Nations ta comparti hopi den historia 
den traha mundialmente pa paz y alabes adresa prob- 
lemanan humanitario rond mundo. 

Di april pa juni 1945, 50 nacion a atende e United Na- 
tions Conference on International Organization na San 
Francisco. Rotary International tabata un di e 42 or- 
ganisacionnan invita pa sirbi como consultants n’e con- 
ferencia aki. 

Awendia Rotary como e unico organisacion no guber- 
namental, tin e status mas halto ofreci dor di United 
Nations su Economic y Social Council pa consulta cu 
nan, e board di conseho aki ta controla diferente agen- 
cia specialisa di United Nations. 

Tin hasta un ‘Rotary Day’ na United Nations na Gene- 
va Switzerland tur aña unda cu UN ta celebra e vision 
pa paz y ta subraya e actividadnan critic humanitario 
cu Rotary y UN ta lidera rond di mundo. 

Rotaract Club of Aruba ta forma parti di e famia di 
Rotary International, cu ta un red internacional cu tin 
e meta pa trece cambio positivo den comunidad y pais- 
nan rond mundo. 

Taxista a pidi asistencia pa: 

Turista pata pata a saca y cu carson urina den e auto 


DIASABRA mey anochi pa mas o menos 12:30 a.m un 
taxista ta yama Central di Polis pidiendo ayudo pa un pasa- 
hero. E pasahero turista lo a saca den e auto y riba dje e ta 
pata pata burachi. 

Asina mes e taxista a sigui move direccion Marriott. 

Mesora un patruya di Noord a bay direccion di e taxista, y 
ta topa esaki altura di Marriott banda di e Mangelnan (otro 
banda di Marriott). 

E turista un hende homber lo a bebe super dimas, y e curpa 
ya no tabata por mas cu el a cuminsa saca y urina. 

Agentenan cu a yega a pidi pa Transportwagen, pasobra 
nada otro no por haci cu hiba e homber aki warda pa su se- 
guridad y di otro. 

E agentenan a pasa algun rato basta fastioso pa por a lanta 
e homber cu tabata “for di tino”. 

Na final cu basta dificultad a logra hinke den e Transport- 
wagen y a rush cune Warda di Shaba. 

Transportwagen a bay directamente unda e celnan paso pa- 
dilanti no por a pasa cune, debi cu e ta full sushi na saca, 
urina y mas cos. 

Agentenan a tuma dato di e taxista, y lo pone e turista re- 
sponsabel p’e sushedad cu el a comete den e taxi. 



Di dos detencion den Olijfistraat, relaciona cu atraco 



DIABIERNA atardi habitante cerca 
di YMCA na Dakota a mira un cantidad 
di auto cu glas scur (tinted) yega un cas 
cerca. 

A resulta cu tabata Atraco Team, cu ta- 
batin mester di un persona biba n’e cas. 
E ta sospechoso den un caso di atraco. 
Probablemente e tin di haci cu e prome 
detencion den e siman aki poco mas pa- 
riba den e mesun caya. 

E sospechoso aki M.B. parse no un per- 
sona desconoci pa autoridad. No ta des- 
carta cu Atraco Team lo efectua mas 
detencion. Tur cos ta depende kico e 
dosnan aki papia. 

Workshop creativo pa traha cadena na Cosecha 




DIASABRA 29 di juni Cosecha conhuntamente cu 
e artista Kala lo ofrece un workshop creativo unico na 
Cosecha na San Nicolas. Cu e material di African print 
y material basico manera cabuya, Kala lo siña e parti- 
cipantenan con nan por traha un cadena. 

Cosecha y Kala a desaroya e workshop creativo aki 
tambe pa stimula publico traha nan mesun joyas. 


Nos kier stimula hende pa wak e mundo di joyas como 
uno den cual bo por expresa bo mes cu piezanan cu bo 
mes ta traha. 

Pesey tambe a kies pa usa e telanan di African print cu 
ta hopi colorido y cu tin hopi figura riba nan durante e 
workshop aki. 

E workshop aki lo tuma lugar den e Centro Creativo di 
Cosecha na San Nicolas di 10.00 am — 01.00 pm. Edad 
pa por participa ta 17 aña bay‘riba. 

Inscripcion ta necesario y esaki ta tuma lugar na Cose- 
cha San Nicolas of na Cosecha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad na 
telefon 587-8709. Tambe por manda un email na cose- 

chaworkshop@gmail.com . 

Pa mas informacion pa cu Cosecha, por bishita e Face- 

book page di Cosecha: www.facebook.com/Aruha-Cosecha 

Parlamentario Alan Howell 


Nos muchcmcm deportista merece sosten 




DURANTE siman cu a caba di pasa, par- 
lamentario Alan Howell den un forma di 
sorpresa a pasa bishita e muchanan di FC 
San Nicolas prome cu e wega a cuminsa. E1 
a pone nan na haltura cu e ta orguyoso di 
nan y na mes momento a haci un donacion 
en efectivo cu a bin di curason pa e organ- 
isacion di FC San Nicolas. 

Alan ta bisa cu ta trata aki di un club cu 
kisas no tin mucho recurso pero si un cu- 
rason grandi pa e deporte y cu ta conta cu 
un sosten grandi di nan coachnan, trainers 
y algun mayor. 

E parlamentario di POR a probecha e oc- 
casion pa felicita tur e futbolistanan di 
pariba, FC San Nicolas y Brazil, cu a cay 
den seleccion. Finalisando, el a manda pal- 
abranan di pabien na FC San Nicolas cate- 
goria Baby cu a sali subcampeon den fin di 
siman. “Together We Can Make It Better”. 

Peter van den Brink 
a bira ganador di 
Campeonato Nacional 
2019 di Ahedrez 



DURANTE dos weekend largo, Schaakvereniging Aruba a tene 
su campeonato nacional 2019 unda 10 mihor hungadornan activo 
a bataya p’e premio maximo di Aruba. 

E weganan sin duda tabata bon y di nivel halto caminda e con- 
centracion y a parti mental a exigi hopi di cada hungador. Tur e 
weganan a wordo hunga den Surfside Marina na Linear Park. 

E hungadornan cu a competi p’e titulo mayor den ahedrez pa aña 
2019 tabata Jose (Chelo) Pesqueira, Octavio Croes, Angelo Fran- 
ken, Brian Diaz, Hubert (Randy) Tromp, Enrique Jacopucci, Ma- 
ria Diaz, Ilya Stetsenko, Peter van den Brink y Juan Pablo de 
Mey. 



Na final di e dos weekendnan di wega e hungador Peter v/den 
Brink a logra triunfa cu e prome premio y como e campeon di 
ahedrez na Aruba. 

Na di dos lugar a keda Juan Pablo de Mey mientras na di 3 
lugar ta keda e hoben Ilya Stetsenko. E hungador veterano Jose 
Pesqueira a keda na di 4 lugar. Sigur un pabien na tur e final- 
istanan y tambe e comision organisador di e campeonato nacional 
di ahedrez 2019. 

Stichting Sportsubsidie Aruba ta contento di por aporta y brinda 
e ayudo n’e Federacion di Ahedrez, S.V.A. p’asina nan por or- 
ganisa e Campeonato Nacional 2019 di Ahedrez. 

A.S.U* su ## Ban Meve Camp ## 2019 


Au^ora 

' Çutt&uzC & (?nenuitwut 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos kier anuncia fayecimento di: 



Percy Isenia 

Mihor conoci como "Percy of Drabulete" 

*08-12-1956 - tl 9-06-2019 

Na nomber di: 
su rumannan: 

Vda. Violet (Lete) Isenia-Eendragt y famia (Hulanda) 

Hubert (Juni) de Camps y Sharine Barbara (Hulanda) 

Steward (Stiwie) de Camps y Ying de Camps y famia (Curacao) 

Sarushka y Randall Croes 

Sarah y Orlando Rasmijn 

Subrinoy subrinanan 

Sra. Christina Quandt-Tromp 

Tantay omonan 

Richard Isenia 

Ronchi Isenia 

Franki Isenia 

Primo y primanan na Aruba, Curacao y Hulanda 

Su bon amigo Roberto Angela 

Tur su amigonan di Rancho y na Curacao. 

Amigo y amiganan y conocirnan 

Demas famianan Isenia, Quandt, Riddderstap, Eendragt, De 
Camps, Forero, Billups, Barbara, Melford, Martina,Thomas, 
Royer, Zijlstra, Plaza, Ortega yThode. 

Ta keda invita pa acto di intiero cual lo tuma lugar diamars 25 
di juni 2019 na Aurora funeral home di 2'or pa 4'or di atardi y 
despues pa santana na Sabana Basora. 

Nos kier a pidi nos disculpa si nos por a lubida un of otro famia 
den nos tristeza. 

Deseo di defunto ta pa bin bisti colorido. 



DIRECTIVA di A.S.U. ta informa cu aña escolar ta yegando 
su fin un biaha mas Aruba Sport Unie cu apoyo di IBiSA tin un 
programa di vacacion cla pa ofrece na nos muchanan. Ta bon 
pa mayornan planea y regla for di tempran e vakantie di nan 
yiunan. 

“Ban Move Camp” ta un camp deportivo, recreativo cu ta wor- 
do organiza anualmente dor di A.S.U. y IBiSA cu sosten di Min- 
ister di Deporte. 

“Ban Move Camp” ta wordo organiza tres siman largo den 
luna di juli na diferente localidad riba nos isla. 

E aña aki e prome siman sea dia 8 t/c cu 12 di juli, e Camp ta na 
Centro Deportivo Betico Croes. E di dos siman dia 15 t/c 19 di 
juli, e Camp ta na Sport Centrum IBISA San Nicolaas, y di tres 
siman dia 22 t/c 26 di juli, e Camp ta na Compleho Deportivo 
Frans Figaroa na Noord. 

Inscripcion y pago ta posibel for di 8 or di mainta te cu 12 or di 
merdia y for di 1 or di merdia te cu 4 or di atardi na ofisina di 
Aruba Sport Unie tambe por haci esaki online riba IBiSA su pa- 
gina di facebook por klik riba e link pa yena e formulario. 

Ora di registacion, e mayor of e voogd di e mucha mester trese 
su karchi di AZV (valido) of por mande online riba e link di 
IBiSA p’asina e mucha por wordo segura. 

Ta recorda mayornan cu tin solamente 120 cupo disponibel den 
cada Camp. 

E mucha ta ricibi diariamente sandwich, juice y fruta. E mucha 
ta wordo segura y e diabierna nan ta bay Community Pool na 
San Nicolas. 

E orario di e “Sport camp” ta di dialuna pa diabierna for di 8 or 
di mainta te cu 1 or di merdia pa tur 3 siman. Ta exigi pa tur 
mucha bin cu un protecter, keds y short bisti y pa nan desayuna 
prome cu nan bin mainta. 

Pa mas informacion por tuma contacto cu ofisina di A.S.U. 585- 
4067/4071 of na ofisina di IBiSA 582-4987. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di 



Eddy Stamper 

*30-03-1950 - 121-06-2019 
Acto di entiero lo wordo anuncia despues. 





*y!(M€?iaC 'rtyome £ 0zemato>u^ 


Virgen Maria, Madre de Dios y Madre nuestra. 

Nuestra Señora de Luján, hoy alzamos nuestros ojos y nuestros 
brazos hacia ti... 

Madre de la Esperanza, 
de los pobres y de los peregrinos, 
escuchanos.. 


Con inmenso dolor en nuestros corazones, 
participamos el fallecimiento del señor: 



Martin Condori 

Nacido en San Salvador de Jujuy, Argentina el 24/11/1953. 
Falleció en Aruba el 19/6/2019 

Sus hijas: Dora Del Valle 
Virginia Soledad 

La madre de sus hijas:Trinidad Galian. 

Sus Nietos:Roman Coceres, Enzo Baez, Nazareno Coceres y 
Lautaro Baez. 

Sus Yernos: Marcos Coceres y Mariano Baez. 

Sus Padres: Simona Jeres y Luis Condori. 

Sus Hermanos: Sabina, Armando, Daniel, Silvia y Sandro 
Sus Primos :Dario Vargas y flia. 

Victorino Castro y familia. 

Sus queridos Amigos: Alfredo Moleker, Dante Leandi, 
Hermilson Romero Herrera, Joaquin Caraballo Pineda, Henry 
Raaz. 

Sus compañeros de trabajo en Dylser NV y sus amigos de la 
vida. 

Invitamos a la ceremonia de despedida a realizarse en la 
funeraria Aurora 

el dia Lunes 24 de Junio desde las 2 a las 4 de la tarde. 

En vez de flores, habrá un cofre de donaciones para una buena 
causa. 


S&R a yuda homber cu a 
kibra su pia, ora master 
di su boto di bela a kibra 





guard 



WILLEMSTAD - Personal di 
Rescue & Coordination Center 
na Corsou diasabra mainta a 
haña notificacion cu un persona 
bordo di e yate di master cu bela 
Seren Dipity a kibra su pia. E 
homber hoben a sufri e acciden- 
te ora cu un ola grandi a basha 
riba e yate di sorpresa na mo- 
mento cu nan tabata bayendo 
Klein Korsou. 

E Centro di Rescate a dirigi e he- 
likopter di Guardacosta pa Klein 
Corsou caminda e yate a yega y 
for di Klein Corsou a transporta 
e pashent pa Hato caminda ta- 
batin ambulance cla ta spera e 
pashent pa hiba e hospitah 

Pa trafico di droga na Santo Domingo: 

Auloridadnan a arestá 
un Spañó y un muher 


makamba 



....Esaki ta sede di Polis Antidroga 
na Santo Domingo caminda nan ta 
investigá tur caso di trafico di droga.... 


SANTO DOMINGO - E siman aki autoridatnan na 
Santo Domingo a arestá un homber Spañó y un muher 
macamba, kendenan ta doño di un maleta den cual ta- 
batin 10 kilo di cocaina. 

Ya e maleta tabata den e avion cu mester a biaha di 
Santo Domingo pa Paris ora cachó a hole e droga y au- 
toridadnan a keda alertá di presencia dje droga. 

Nan no a revelá nómber dje detenidonan, pasobra pa 
regla nan ta avisá nan famianan den exterior promé 
nan anunciá e nómbernan. 

Direccion Nacional di Control di Droga ta responsabel 
pa bringa contrabanda di droga y nan tin un comando 
na Aeropuerto Las Americas p’e trabou y investigacion 
fisico. 

Agentenan di e Dependencia Antidroga na Aeropuerto 


cu 10 kilo 



....abiertamente e droga tabata paketá 
den maleta dje pareha den avion na 
Aeropuerto di Santo Domingo. 


a haña informacion cu e maleta tabata den bodega di 
un avion cu tabata den e area di carga cu destino Aero- 
puerto Charles de Gaulle na Paris. 

Inmediatamente nan a despachá un comando compañá 
pa un cachó cu ta hole droga pa listra den bodega dje 
avion y nan a canta bingo ora nan a haña e paketenan 
cu 10 kilo di droga. 

Pa ta exacto, nan a haña 10,39 kilo di cocaina. 

Nan ta entrevistando mas hende na Aeropuerto en re- 
lacion cu e caso aki, pasobra ki mishi un maleta di pas- 
ahero den avion di carga. 

Tambe autoridadnan kier sa si e duo ta forma parti 
di un banda di narcotraficante internacional cu ta usa 
Aeropuertonan di Repuoblika Dominikana pa manda 
droga Europa. 

Riba caya na Rotterdam. 

Gerson bruá ta cana busca resto 
di pito riba caya pa baha su stres 


WILLEMSTAD - No ta pornada cu e corant aki na oca- 
sion ta relatá con nos hobennan na Hulanda ta com- 
porta nan mes di forma crminal y hasta bestial. Esey 
ta pa comunidad tin un impresion dicon hopi Hulandes 
ta pensa malo di Curasoleño y hasta tin rabia riba tur 
nos otro hobennan, pasobra nan cu ta macamba no ta 
bin Córsou bin hecha baina manera nos yiunan di tera 
ta haci aya nan. 

Manera e hoben Gerson di apenas 18 aña su perspec- 
tiva di bida ta cu pa 18 aña e tin cu cana na banchi di 
autoridadnan hudicial pe no ta un molester pa comu- 
nidad. 

E tipo aki cu mester sa mihor cu rónd Rotterdam tin 
cámara policial, e anochi di 21 di juli aña pasá a core 
baiskel henter anochi den centro. Nan a grabé te cansa. 

Den e caso aki el a sigui un mucha muher te dilanti su 
porta di cas pa molestié sexualmente. 

Ora Huez a puntré ta ki delito e tin di core henter ano- 


chi riba baiskel el a contestá cu e ta core busca pito di 
‘djoint’ pa huma baha su stres. 

Den e caso aki el a sluip e studiante te ora el a yega su 
cas y a mira un mucha homber coló scur core pasa ma- 
sha duro mes den caya. Despues di un rato e tipo a réis 
riba dje y a tapa su boca pe no grita. 

Dado momento el a bira y e tipo a lag’é lós y e mucha 
muher a probechá pa hinca su baiskel den cas pero e 
abusador a gar’é na su chanchan y a saca su telefon fo’i 
su saco. 

E1 a pidié su telefon bék y el a haña su telefon y eynan 
el a comprondé cu no ta telefon e tipo tabata ke, pero 
otro cos. 

Abogado dje hoben a bisa cu no tabata atraco ni moléster 
sexual, pero Huez a splica cu fo’i ora el a bay pa tene su 
atras y a laga e telefon bay, ta moléster sexual. 

Den e caso aki tambe el a keda declará full castigabel, 
pasobra ya a bira custumber cu t’asina e ta terorisá 
mucha muher hoben anochi na Rotterdam. 


Caso di tiramento cu 



consecuencia fatal 

WILLEMSTAD - Diabierne den careda di 18.45’or, 
Central di Polis a ricibi informacion di un accidente 
di tráfico a tuma lugar riba Schottegatweg West na 
altura di Post 5. 

Na yegada di e promé unidad policial cu a yega n’e 
sitio, el a bin topa cu un hómber kende a accidentá cu 
su auto contra di muraya di e panaderia. 

E chofer aki tabatin algun herida di bala na altura di 
su cabez y curpa. 

Ambulance a presentá n’e sitio, a transportá e vlc- 
tima den situacion critico pa policbnica di SEHOS. 
Alrededor di 07.30or di mainta e victima a fayecé. Ta 
trata di e hómber Idrick Sebastian Francisca, nacé 
na Córsou dia 20 di januari 1995 (24 aña). Riba órdo 
di Fiscal di Ministerio Publiko a confiská e curpa sin 
bida pa mas investigacion. 

Pa intento di asesinato y violacion. 

Curasoleño Gerson (19) condenó nn 2 oñn preso 



....den e bario modemo aki De Esch na Rotterdam, otro caso di hoben di Córsou totalmente tolondrá 


WILLEMSTAD - Ta tristo di tuma nota kico hobennan 
di origen Curasoleño ta cana haci na Hulanda den un 
estado di abandono y ta abusá di yiu muher di mama, 
pasobra fo’i chikito nan mes a keda bandoná pa nan 
mayornan sufriendo maltrato fisico y mental. 
Resultado di un situacion asina a pone cu un hoben 
Curasoleño cu yama Gerson kende ta biba na Rotter- 
dam tin cu bay dos aña será plus e tin cu paga 50,000 
euro na su victimanan. Estado ta paga esaki pe y e ta 
keda será te dia e cancelá su debe na estado. 

Pió di e caso ta cu durante 18 aña contando for di awe 
e ta keda bou di contról social na Hulanda y cada bes 
cu e faya, ta hinké den un instituto a la ‘Montecristo’ 
pasobra su mente t’asina swak cu e no ta sirbi pa anda 
entre hende liber. 

Siman pasa tribunal na Rotterdam a dicta futuro di 
Gerson y ta un litania di cargo nan a presentá contra 
e hoben. 

Y asina mes expertonan ta kere cu e tempo cu e lo pasa 
será ta mucho cortico pe risico cu e ta ripiti su deli- 
tonan. 

Es cu su comportacion ta masha problematico. 


Loke Gerson a haci ta violá un studiante hoben, purba 
choké mata y despues maltraté manera un bestia den 
su porta di cas den e bario De Esch na Rotterdam un 
anochi di aña pasá. 

Gerson a nase na aña 2000 na Córsou, pero tin basta 
aña na Hulanda y den e tempo relativamente corto di 
su adolesencia el a purba comete asesinato, el a comete 
violacion, maltrato pisá, practiká moléster sexual, 
atraco y robo di un pótmoni cu contenido. 

FISCAL A PIDI 7 AÑA PRESO 

E Fiscalnan cu a atendé e caso a pidi un castigo di 7 
aña bou di condicion cu e tin cu aceptá tratamentu ob- 
ligatorio. E tipo realmente no ta normal. 

Fiscal a acusé di robo di e pótmóni di su victima, pa- 
sobra el a kibra auto di e mucha muher y a hórta tur 
documento y rijbeweis, pero despues el a bin cay es- 
tupidamente, ora Polis a listra den su kamber nan a 
haña tur e documentonan cu el a hórta. 

E1 a bisa Huez cu ta riba kaya el a haña e pótmóni 
siendo cu no ta su cos y cu e tabatin intencion di en- 
tregá nan na Warda di Polis, pero Corte a mandé bay 
gaña baca. Culpabel pues! 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















